ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»  ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾ

	ՀՀ ֆինանսների նախարարություն
	11.11.2026թ.

	
	01/34-3/29288-2026

	«Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ Նախագիծ) լրամշակված տարբերակի վերաբերյալ, հայտնում ենք հետևյալը.
Նախագծով առաջարկվում է ՀՀ 2026 թվականի պետական բյուջեով ՀՀ բարձր տեխնոլոգիական արդյունաբերության և արհեստական բանականության նախարարության «1220. Ռազմարդյունաբերության համալիրի զարգացում» ծրագրի «11004. Ռազմարդյունաբերության ոլորտի մասնագիտական կադրերի ուսուցում և վերապատրաստում» միջոցառման գծով հատկացված գումարներից 20,660.6 հազ. դրամ վերաբաշխել «1042. Ռադիո և հեռուստահաղորդումների հեռարձակում» ծրագրի «32004. ՉԺՀ-ի հետ համագործակցության շրջանակներում Հայաստանի հանրային հեռուստաընկերության ենթակառուցվածքների ապահովում» միջոցառմանը՝ պայմանավորված նոր՝ 8-րդ տաղավարի (հեռուստաստուդիայի) սպասարկման ճանապարհների և ենթակառուցվածքների շինարարությունն ավարտին հասցնելու հանգամանքով:
Նախագիծն ընդգրկվել էր 2026 թվականի հոկտեմբերի 30-ին կայացած ֆինանսատնտեսական նախարարական կոմիտեի նիստի օրակարգում (հարց 13), որի վերաբերյալ կայացվել էր դրական դիրքորոշում՝ պայմանով:
Հաշվի առնելով կոմիտեում քննարկման արդյունքները՝ Նախագծի վերաբերյալ առաջարկներ չունենք:

